2. ลักษณะการประกอบธุรกิจ ส่วนที่ 2

(1) ประวัติความเป็นมา การเปลี่ยนแปลงและพัฒนาการที่สำคัญ

บริษัทฯ จดทะเบียนจัดตั้งเมื่อวันที่ 6 ธันวาคม 2528 ทุนจดทะเบียนเริ่มแรก 10 ล้านบาท
ประกอบธุรกิจผลิตและจำหน่ายน้ำยางข้นและผลพลอยได้จากน้ำยาง เมื่อวันที่ 29 กรกฎาคม 2534
ได้เข้า

จดทะเบียนเป็นบริษัทจดทะเบียนในตลาดหลักทรัพย์แห่งประเทศไทย บริษัทฯ
มีการขยายการลงทุนอย่างต่อเนื่องในธุรกิจที่เกี่ยวกับยางพารา ในปี 2550 กลุ่มบริษัทฯ มีบริษัทย่อย
7 บริษัท บริษัทร่วม 4 บริษัท และบริษัทที่เกี่ยวข้องกัน 1 บริษัท

ตั้งแต่ปี 2541 เป็นต้นมา บริษัทในกลุ่มได้ทยอยพัฒนาคุณภาพผลิตภัณฑ์ให้ขึ้นสู่มาตรฐาน ISO
9001:2000 และ ISO 14001 ในด้านอำนาจการควบคุมบริษัทยังเป็นของกลุ่มผู้เริ่มก่อตั้งบริษัท
ซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร

(2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัทฯ บริษัทย่อยและบริษัทร่วม แบ่งกลุ่มธุรกิจได้เป็น 8 กลุ่ม คือ กลุ่มน้ำยางข้น
กลุ่มเส้นด้ายยางยืด กลุ่มถุงมือยาง กลุ่มบริการ กลุ่มเทรดดิ้ง กลุ่มสวนยางพารา กลุ่มนายหน้า
และกลุ่มอื่นๆรายชื่อบริษัทในแต่ละกลุ่ม และ โครงสร้างการถือหุ้นของบริษัทฯ ในปี 2550 มีดังนี้

ชื่อบริษัท (ที่ตั้งโรงงาน)

1. กลุ่มน้ำยางข้น สัดส่วนการถือหุ้น

(ประกอบด้วยบริษัทฯ บริษัทย่อย 1 บริษัท และบริษัทร่วม 2 บริษัท)

1. บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) (ชลบุรี)

2. บริษัท ไทยรับเบอร์ลาเท็คซ์กรุ๊ป จำกัด 100%

(พังงา, สงขลา, สุราษฎร์ธานี, ชุมพร, ระยอง (2 โรงงาน), จันทบุรี, หนองคาย-รวมมี 8
โรงงาน)

3. บริษัท รีเวอร์เท็กซ์ (ประเทศไทย) จำกัด (ชลบุรี) - ผลิตน้ำยางข้นสำเร็จรูป 49.90%

4. บริษัท วินเท็กซ์ รับเบอร์ อินดัสตรีส์ จำกัด (สงขลา) 25.00%

หมายเหตุ : ที่ประชุมวิสามัญผู้ถือหุ้นบริษัท รีเวอร์เท็กซ์ (ประเทศไทย) จำกัด วันที่ 13 ธันวาคม
2550

อนุมัติให้เลิกบริษัท และจดทะเบียนเลิกกิจการกับกระทรวงพาณิชย์แล้วเมื่อวันที่ 19 กุมภาพันธ์ 2551

2. กลุ่มเส้นด้ายยางยืด สัดส่วนการถือหุ้น

(ประกอบด้วยบริษัทย่อย 1 บริษัท)

1. บริษัท เวิลด์เฟล็กซ์ จำกัด (มหาชน) (ระยอง) 95.55%

3. กลุ่มถุงมือยาง สัดส่วนการถือหุ้น

(ประกอบด้วยบริษัทร่วม 1 บริษัท)

1. บริษัท รอสเนอร์ เม้าท์บี้ เมดิเทรด (ไทยแลนด์) จำกัด (สงขลา) 31.54%

หมายเหตุ: บริษัทร่วมได้หยุดดำเนินกิจการชั่วคราวในระหว่างปี 2550 บริษัทฯ
ได้รับรู้ส่วนแบ่งผลขาดทุนจากเงินลงทุนในบริษัทร่วมดังกล่าวจนมูลค่าตามบัญชีตามวิธีส่วนได้เสียเท่ากับศูนย์
บริษัทฯ ได้หยุดรับรู้ส่วนแบ่งผลขาดทุนจากเงินลงทุนในบริษัทร่วม เนื่องจากบริษัทฯ
ไม่ได้มีภาระผูกพันตามกฎหมายหรือทางพฤตินัยที่ต้องจ่ายเงิน
เพื่อชำระภาระผูกพันของบริษัทร่วมดังกล่าว

4. กลุ่มบริการ สัดส่วนการถือหุ้น

(ประกอบด้วยบริษัทย่อย 1 บริษัท - จัดเก็บและส่งน้ำยางข้นไปต่างประเทศ)

1. บริษัท ไทยแทงค์อินสตอลเลชั่น จำกัด (ภูเก็ต) 65.43%

หมายเหตุ: ที่ประชุมวิสามัญผู้ถือหุ้นบริษัท ไทยแทงค์อินสตอลเลชั่น จำกัด วันที่ 22 พฤศจิกายน
2550

อนุมัติให้เลิกบริษัท และจดทะเบียนเลิกกิจการกับกระทรวงพาณิชย์แล้วเมื่อวันที่ 28 ธันวาคม 2550

5. กลุ่มเทรดดิ้ง สัดส่วนการถือหุ้น

(ประกอบด้วยบริษัทย่อย 2 บริษัทและบริษัทร่วม 1 บริษัท)

1. บริษัท เวิลด์ไวด์ รีซอร์ซ เทรดดิ้ง จำกัด (กรุงเทพ) - นำเข้าและให้บริการชิปปิ้ง 100%

2. บริษัทไทยเท็กซ์อาร์ซีพีเท็คโนโลยี่ จำกัด (กรุงเทพ) - นำเข้าอุปกรณ์เพิ่มผลผลิตน้ำยางพารา
45%

3. บริษัท ทีอินเตอร์พลัส จำกัด (กรุงเทพ) - ซื้อขายผลิตภัณฑ์ยางพารา 40%

หมายเหตุ : ที่ประชุมวิสามัญผู้ถือหุ้นของบริษัท เวิลด์ไวด์ รีซอร์ซ เทรดดิ้ง จำกัด วันที่ 31
ธันวาคม 2548 อนุมัติให้เลิกกิจการ และจดทะเบียนเลิกกิจการกับกระทรวงพาณิชย์แล้วเมื่อวันที่ 25
มกราคม 2549

6. กลุ่มสวนยางพารา สัดส่วนการถือหุ้น

(ประกอบด้วยบริษัท ย่อย 1 บริษัท)

1. บริษัท ไทยรับเบอร์ซิตี้ จำกัด (น่านและเชียงราย) 100%

บริษัทร่วมของบริษัท ไทยรับเบอร์ซิตี้ จำกัด

1. บริษัท สวนยางวังสมบูรณ์ จำกัด (สระแก้ว) 48.43%

7. กลุ่มนายหน้า สัดส่วนการถือหุ้น

(ประกอบด้วยบริษัทย่อย 1 บริษัท)

1. บริษัท แอโกรเวลท์ จำกัด (กรุงเทพ) - ซื้อขายสินค้าเกษตรล่วงหน้า 100%

8. กลุ่มอื่นๆ สัดส่วนการถือหุ้น

(ประกอบด้วยบริษัทที่เกี่ยวข้องกัน 1 บริษัท)

1. บริษัท เลเท็กซ์ ซิสเทมส์ จำกัด (กรุงเทพ) - ผลิตที่นอนยางพารา 11.06%

นโยบายการดำเนินงานหลักของบริษัท

การดำเนินงานหลักของกลุ่ม คือ การดำเนินการด้านการผลิตและจำหน่าย นโยบายการดำเนินงาน
คือ กลุ่มน้ำยางข้นผลิตน้ำยางข้นและจำหน่ายให้แก่ลูกค้าทั่วไปและบริษัทในเครือ

อันประกอบด้วย บริษัทย่อยที่ผลิตเส้นด้ายยางยืด บริษัทร่วมที่ผลิตน้ำยางข้นสำเร็จรูปและถุงมือยาง

บริษัทที่เกี่ยวข้องกันที่ผลิตที่นอนยางพารา ทั้งนี้
บริษัทในเครือจะผลิตสินค้าสำเร็จรูปจากยางพาราและจำหน่ายต่อไปให้แก่ลูกค้า

(3) สัดส่วนรายได้ของกลุ่มธุรกิจ (หน่วย : ล้านบาท)

  ------------- -------- -------- ----- ---------- -------- ------ ----------- -------- ------
  กลุ่มธุรกิจ       ปี 2550                  ปี 2549                     ปี 2548               

                รายได้    %              รายได้      %               รายได้       %        

  น้ำยางข้น       7,179    87.67          6,459      83.80           5,011       82.55    

  เส้นด้ายยางยืด   983      12.00          828        10.74           522         8.59     

  เทรดดิ้ง        17       0.20           264        3.42            23          0.37     

  บริการ         7        0.09           7          0.09            6           0.10     

  สวนยาง        4        0.05           -          -               -           -        

  ถุงมือยาง       -        -              150        2.32            509         8.38     

  รวมรายได้      8,189    100.00         7,708      100.00          6,070       100.00   
  ------------- -------- -------- ----- ---------- -------- ------ ----------- -------- ------

(4) เป้าหมายธุรกิจ

ภายในระยะเวลา 3 ปี (ปี 2550-2552) บริษัทฯ
มีวัตถุประสงค์ในการรักษาความเป็นผู้นำในอุตสาหกรรมน้ำยางข้นของโลก
โดยมีเป้าหมายการขายน้ำยางข้นที่ 200,000 ตันต่อปี (ปี 2550 มีปริมาณการขายรวมอยู่ที่
149,000 ตัน)
ซึ่งจะช่วยลดต้นทุนคงที่ต่อหน่วยและรักษาสถานะผู้นำอันดับหนึ่งของโลกในด้านการขายน้ำยางข้น
กลยุทธ์ที่จะทำให้บรรลุเป้าหมายนี้ คือ การขยายตลาดในประเทศจีน ซึ่งบริษัทฯ
ได้ขยายตลาดในประเทศจีนอย่างต่อเนื่องเป็นระยะเวลา 3 ปีติดต่อกันแล้ว